ระเบียบสำนักงานปรมาณูเพื่อสันติระเบียบสำนักงานปรมาณูเพื่อสันติว่าด้วยหลักเกณฑ์และวิธีการจ่ายเงินสินบนรางวัลและเงินค่าใช้จ่ายในการดำเนินงานจากเงินค่าปรับตามคำพิพากษาของศาลตามพระราชบัญญัติพลังงานปรมาณูเพื่อสันติพ.ศ. ๒๕๐๔พ.ศ. ๒๕๕๖[๑] เพื่อเป็นการตอบแทนแก่การปฏิบัติงานตามอำนาจหน้าที่ของเจ้าหน้าที่ผู้มีส่วนร่วมในการดำเนินงานไม่ว่าจะเป็นการตรวจสอบการกระทำความผิดการตรวจวิเคราะห์ทางวิทยาศาสตร์ การจับกุมการตรวจสำนวน การเปรียบเทียบคดีรวมทั้งตอบแทนแก่ประชาชนซึ่งมีส่วนร่วมในการนำเบาะแสเค้าเงื่อนแห่งการกระทำความผิดมาแจ้งแก่ทางราชการจนสามารถลงโทษผู้กระทำความผิดและทำให้ได้มาซึ่งเงินค่าปรับตามพระราชบัญญัติพลังงานปรมาณูเพื่อสันติพ.ศ. ๒๕๐๔ และแก้ไขเพิ่มเติม (ฉบับที่ ๒) พ.ศ. ๒๕๐๘และการตอบแทนดังกล่าวนี้ไม่ใช่เป็นการโฆษณาให้คำมั่นแก่บุคคลใดตามกฎหมายแต่เพื่ออนุวัติให้เป็นไปตามข้อบังคับกระทรวงการคลังว่าด้วยการหักเงินค่าปรับก่อนนำส่งคลังพ.ศ. ๒๕๔๖ ข้อบังคับกระทรวงการคลังว่าด้วยการหักเงินค่าปรับก่อนนำส่งคลัง (ฉบับที่๒) พ.ศ. ๒๕๔๖ระเบียบกระทรวงการคลังว่าด้วยการจ่ายเงินสินบนรางวัลและค่าใช้จ่ายในการดำเนินงานพ.ศ. ๒๕๔๖ และประกาศกระทรวงการคลัง เรื่อง การกำหนดประเภทและอัตราการหักเงินค่าปรับก่อนนำส่งคลังลงวันที่ ๑๑ กุมภาพันธ์ พ.ศ. ๒๕๔๗อาศัยอำนาจตามความในข้อ ๕ของระเบียบกระทรวงการคลังว่าด้วยการจ่ายเงินสินบนรางวัลและค่าใช้จ่ายในการดำเนินงานพ.ศ. ๒๕๔๖ เลขาธิการสำนักงานปรมาณูเพื่อสันติจึงกำหนดระเบียบไว้ ดังนี้ข้อ ๑ ระเบียบนี้เรียกว่า ระเบียบสำนักงานปรมาณูเพื่อสันติว่าด้วยหลักเกณฑ์และวิธีการจ่ายเงินสินบนรางวัลและค่าใช้จ่ายในการดำเนินงานจากเงินค่าปรับตามคำพิพากษาของศาลตามพระราชบัญญัติพลังงานปรมาณูเพื่อสันติพ.ศ. ๒๕๐๔ พ.ศ. ๒๕๕๖ข้อ ๒ ระเบียบนี้ให้ใช้บังคับนับแต่วันถัดจากวันที่ประกาศเป็นต้นไปข้อ ๓ ในระเบียบนี้หน่วยงานผู้เบิก หมายความว่าสำนักงานปรมาณูเพื่อสันติ ได้แก่ หน่วยงานระดับ สำนัก กอง ศูนย์ กลุ่ม หรือฝ่ายภายในสำนักงานปรมาณูเพื่อสันติหรือที่สำนักงานปรมาณูเพื่อสันติจะประกาศเพิ่มเติมในภายหน้า แล้วแต่กรณีที่เบิกเงินจากกรมบัญชีกลาง หรือสำนักงานคลังจังหวัดค่าปรับ หมายความว่าเงินค่าปรับที่ได้รับจากการกระทำความผิดตามพระราชบัญญัติพลังงานปรมาณูเพื่อสันติพุทธศักราช ๒๕๐๔ และที่แก้ไขเพิ่มเติม (ฉบับที่ ๒) พุทธศักราช ๒๕๐๘ ตามบัญชีรายชื่อกฎหมายที่อนุญาตให้หักเงินค่าปรับจากการกระทำผิดท้ายประกาศกระทรวงการคลังเรื่อง กำหนดประเภทและอัตราการหักเงินค่าปรับก่อนนำส่งคลัง ลงวันที่ ๑๑ กุมภาพันธ์พ.ศ. ๒๕๔๗ หรือที่กระทรวงการคลังจะประกาศเพิ่มเติมในภายหน้าเงินสินบน หมายความว่าเงินที่จ่ายให้แก่ผู้แจ้งความนำจับตามระเบียบนี้เงินรางวัล หมายความว่าเงินที่จ่ายให้แก่เจ้าหน้าที่ผู้จับและผู้ร่วมในการจับกุมผู้กระทำความผิดตามระเบียบนี้ค่าใช้จ่ายในการดำเนินงาน หมายความว่าค่าใช้จ่ายเกี่ยวกับการปฏิบัติงานตามอำนาจหน้าที่อันได้มาซึ่งเงินค่าปรับผู้แจ้งความนำจับ หมายความว่าบุคคลเดียวหรือหลายคนซึ่งนำเบาะแสหรือเค้าเงื่อนแห่งการกระทำความผิดมาแจ้งแก่ทางราชการจนทางราชการสามารถลงโทษผู้กระทำความผิดได้แต่ต้องมิใช่เจ้าหน้าที่ผู้จับหรือข้าราชการหรือเจ้าหน้าที่ผู้มีหน้าที่ดำเนินการตามกฎหมายในเรื่องนั้นผู้รับแจ้งความนำจับ หมายความว่าเจ้าหน้าที่ผู้มีอำนาจจับกุมและให้หมายความรวมถึงเจ้าหน้าที่ผู้ซึ่งหัวหน้าหน่วยงานมอบหมายให้ทำหน้าที่รับแจ้งความนำจับด้วยเจ้าหน้าที่ผู้จับ หมายความว่าพนักงานฝ่ายปกครองหรือตำรวจ ตามประมวลกฎหมายวิธีพิจารณาความอาญาซึ่งทำหน้าที่จับกุมผู้กระทำความผิด หรือข้าราชการหรือเจ้าหน้าที่ผู้มีอำนาจดำเนินการตามกฎหมายในเรื่องนั้นและมีส่วนร่วมในการจับกุมผู้กระทำความผิดพนักงานเจ้าหน้าที่ หมายความว่าข้าราชการ พนักงานราชการและลูกจ้างซึ่งได้รับการแต่งตั้งตามพระราชบัญญัติพลังงานปรมาณูเพื่อสันติ พ.ศ.๒๕๐๔ นี้ผู้ร่วมในการจับ หมายความว่าเจ้าหน้าที่จากหน่วยงานอื่นซึ่งร่วมปฏิบัติหน้าที่ในการจับกุมผู้กระทำความผิดและให้หมายความรวมถึงเจ้าหน้าที่ในสังกัดสำนักงานปรมาณูเพื่อสันติที่มิได้เป็นพนักงานเจ้าหน้าที่ตามพระราชบัญญัติพลังงานปรมาณูเพื่อสันติพุทธศักราช ๒๕๐๔ แต่มีส่วนร่วมในการจับกุมนั้นด้วยกลุ่มผู้ทำสำนวน ได้แก่ นิติกรหรือเจ้าหน้าที่ผู้ตรวจสอบสำนวน พนักงานสอบสวนตามประมวลกฎหมายอาญากลุ่มผู้ตรวจสอบ ได้แก่เจ้าหน้าที่ของสำนักงานปรมาณูเพื่อสันติซึ่งได้ตรวจพบการกระทำความผิดตามพระราชบัญญัติพลังงานปรมาณูเพื่อสันติพ.ศ. ๒๕๐๔ พนักงานเจ้าหน้าที่ พนักงานฝ่ายปกครองหรือตำรวจตามประมวลกฎหมายอาญาซึ่งทำหน้าที่ตรวจสอบวิเคราะห์หรือจับกุมผู้กระทำความผิดข้อ ๔ ให้เลขาธิการสำนักงานปรมาณูเพื่อสันติผู้เบิกหรือผู้ที่ได้รับมอบหมายเป็นผู้หักเงินค่าปรับก่อนนำส่งคลังเป็นรายได้แผ่นดิน ไว้จ่ายเป็นเงินสินบนรางวัลและค่าใช้จ่ายในการดำเนินงานตามหลักเกณฑ์และอัตราดังต่อไปนี้(๑) กรณีที่มีการจับกุมผู้กระทำความผิด ให้หักได้ในอัตราร้อยละ ๘๐ของเงินค่าปรับที่ได้รับ(๒) กรณีที่ไม่มีการจับกุมผู้กระทำความผิด ให้หักได้ในอัตราร้อยละ ๖๐ของเงินค่าปรับที่ได้รับข้อ ๕ เงินสินบนและเงินรางวัลจะจ่ายเมื่อคดีถึงที่สุดโดยมีการชำระค่าปรับต่อศาลและสำนักงานศาลยุติธรรมนำส่งค่าปรับที่หักให้สำนักงานปรมาณูเพื่อสันติแล้วข้อ ๖ ให้นำเงินค่าปรับที่ได้หักไว้ตามข้อ ๔หรือเงินค่าปรับที่ได้รับจากศาลยุติธรรมไปใช้จ่ายดังนี้(๑) จำนวนสามในสี่ส่วนให้นำไปจ่ายเป็นเงินสินบนหนึ่งส่วนและเงินรางวัลสองส่วนในกรณีที่ไม่ต้องจ่ายเงินสินบนให้รวมจ่ายเป็นเงินรางวัลทั้งสามส่วน(๒)จำนวนที่เหลืออีกหนึ่งส่วนให้นำไปจ่ายเป็นค่าใช้จ่ายในการดำเนินงาน เช่นค่ายานพาหนะ ค่าอาหาร ค่าเดินทาง และอื่น ๆข้อ ๗ ให้จ่ายเงินรางวัล ตามอัตรา ดังนี้(๑) จำนวนหนึ่งในสองส่วน ให้จ่ายแก่กลุ่มผู้ตรวจสอบตามสัดส่วนผู้มีสิทธิได้รับเงินรางวัล(๒) จำนวนหนึ่งในสองส่วน ให้จ่ายแก่กลุ่มผู้ทำสำนวนตามสัดส่วนผู้มีสิทธิได้รับเงินรางวัลข้อ ๘ การแจ้งความนำจับต้องทำเป็นหนังสือลงลายมือชื่อผู้แจ้งความโดยระบุชื่อสกุลที่อยู่จริงที่สามารถติดต่อได้ให้ผู้รับแจ้งความทราบและจะต้องแจ้งพฤติการณ์ ข้อเท็จจริงเกี่ยวกับการกระทำความผิด สถานที่เกิดเหตุวันเวลาเกิดเหตุ และประสงค์จะรับเงินสินบนนำจับตามระเบียบนี้หรือแบบรับแจ้งความของพนักงานตำรวจให้ผู้รับแจ้งความนำจับจัดทำบันทึกหลักฐานโดยมีลายมือชื่อผู้แจ้งความและผู้รับแจ้งความบันทึกไว้เป็นสำคัญและสำเนารับรองถูกต้องให้ผู้แจ้งความนำจับไว้เป็นหลักฐานเพื่อขอรับเงินสินบนต่อไปในคดีเดียวกันถ้ามีผู้แจ้งความนำจับหลายคนให้ถือว่าผู้แจ้งความนำจับก่อนเป็นผู้มีสิทธิได้รับเงินสินบนแต่ถ้ามีผู้แจ้งความนำจับหลายคนพร้อมกันให้แบ่งจ่ายเงินสินบนในอัตราเท่ากันบันทึกการแจ้งความนำจับให้ทำเป็น ๒ ฉบับมีข้อความตรงกันแล้วมอบให้ผู้แจ้งความนำจับยึดถือไว้จำนวน ๑ ฉบับสำหรับใช้เป็นหลักฐานในการขอรับเงินสินบนข้อ ๙ ผู้แจ้งความนำจับต้องไม่ใช่เจ้าหน้าที่ผู้จับหรือข้าราชการหรือเจ้าหน้าที่ผู้มีหน้าที่ดำเนินการตามกฎหมายข้อ ๑๐ การจ่ายเงินสินบนให้จ่ายแก่ผู้แจ้งความนำจับภายใน ๕ วันทำการ นับแต่วันที่ได้รับเงินค่าปรับตามหลักเกณฑ์และอัตรา ดังต่อไปนี้(๑) กรณีที่มีผู้มีสิทธิได้รับเงินสินบนหลายคนให้เฉลี่ยจ่ายเท่ากันทุกคน(๒) ผู้แจ้งความนำจับต้องมีบันทึกการแจ้งความนำจับที่ผู้รับแจ้งความนำจับรับรองว่าผู้ขอเบิกเงินสินบนเป็นผู้แจ้งความนำจับจริงเป็นหลักฐานประกอบการขอรับเงินสินบนข้อ ๑๑ การจ่ายเงินรางวัลให้จ่ายแก่เจ้าหน้าที่ผู้จับและผู้ร่วมในการจับกุมผู้กระทำความผิดในวันทำการสุดท้ายของเดือนโดยให้จ่ายแก่ผู้เป็นหัวหน้าเจ้าหน้าที่ผู้จับสองส่วนและผู้ร่วมในการจับทุกคนคนละหนึ่งส่วนข้อ ๑๒ ให้เลขาธิการสำนักงานปรมาณูเพื่อสันติหรือผู้ซึ่งได้รับมอบหมายจากเลขาธิการสำนักงานปรมาณูเพื่อสันติมีอำนาจสั่งจ่ายเงินสินบนรางวัลและค่าใช้จ่ายในการดำเนินงานข้อ ๑๓ การจ่ายเงินรางวัลซึ่งสำนักงานปรมาณูเพื่อสันติได้รับมาจากส่วนราชการอื่นหรือหน่วยงานเอกชนให้จ่ายตามหลักเกณฑ์และอัตราที่กำหนดไว้ในข้อ๔ โดยอนุโลมข้อ ๑๔ ค่าใช้จ่ายในการดำเนินงานของสำนักงานปรมาณูเพื่อสันติตามข้อ๖ (๒)ให้นำไปจ่ายหรือก่อหนี้ผูกพันเพื่อเป็นค่าใช้จ่ายเกี่ยวกับการปฏิบัติงานตามอำนาจหน้าที่อันได้มาซึ่งเงินค่าปรับนั้นได้ตามความจำเป็นโดยประหยัดตามงบรายจ่าย ดังต่อไปนี้(๑) งบบุคลากร ยกเว้นรายจ่ายประเภทเงินเดือนและค่าจ้างประจำ(๒) งบดำเนินงาน(๓) งบลงทุนข้อ ๑๕ การเก็บรักษาเงินและนำเงินส่งคลัง(๑) เงินในส่วนที่จะต้องนำไปจ่ายเป็นเงินสินบนรางวัลตามข้อ ๖ (๑)ให้นำฝากไว้ที่กรมบัญชีกลางหรือสำนักงานคลังจังหวัด แล้วแต่กรณีโดยเปิดบัญชีแยกต่างหากจากบัญชีเงินฝากอื่น ชื่อ บัญชีเงินฝากเงินสินบนรางวัลของสำนักงานปรมาณูเพื่อสันติ(๒) เงินในส่วนที่เป็นค่าใช้จ่ายในการดำเนินงาน ตามข้อ ๖ (๒)ให้นำฝากไว้ที่กรมบัญชีกลาง ชื่อ บัญชีเงินฝากค่าใช้จ่ายในการดำเนินงานของสำนักงานปรมาณูเพื่อสันติ(๓) เมื่อสิ้นปีงบประมาณ หากมีเงินค่าใช้จ่ายในการดำเนินงานคงเหลือให้นำส่งคลังเป็นรายได้แผ่นดินข้อ ๑๖ การรายงานให้หน่วยงานผู้เบิกรายงานผลการใช้จ่ายเงินสินบนรางวัลให้สำนักเลขานุการกรมทราบทุกสิ้นเดือนที่มีการจ่ายเงินสินบนรางวัลให้สำนักปรมาณูเพื่อสันติรายงานผลการใช้จ่ายเงินสินบนรางวัลตามวรรคหนึ่งและผลการใช้จ่ายในการดำเนินงานให้กระทรวงการคลังทราบทุกวันทำการสุดท้ายของเดือนมีนาคมและเดือนกันยายนของทุกปีข้อ ๑๗ การบัญชีให้ถือตามระบบบัญชีของส่วนราชการและเมื่อปิดบัญชีประจำปีแล้วให้ส่งงบการเงินไปให้สำนักงานการตรวจเงินแผ่นดินเพื่อตรวจสอบและรับรองภายในเก้าสิบวันนับตั้งแต่วันสิ้นปีงบประมาณข้อ ๑๘ วิธีปฏิบัติเกี่ยวกับการรับเงินการเบิกเงิน การจ่ายเงิน การเก็บรักษาเงิน การนำเงินฝากคลัง การพัสดุหรือวิธีอื่นใดที่ไม่ได้กำหนดไว้ในระเบียบนี้ให้ถือปฏิบัติเช่นเดียวกับกรณีเงินงบประมาณรายจ่ายข้อ ๑๙ ให้กลุ่มตรวจสอบภายในดำเนินการตรวจสอบเกี่ยวกับการเงินการบัญชี และการพัสดุตามระเบียบนี้แล้วรายงานให้เลขาธิการสำนักงานปรมาณูเพื่อสันติทราบอย่างน้อยปีละหนึ่งครั้งข้อ ๒๐ ในกรณีที่หน่วยงานผู้เบิกได้รับเงินค่าปรับจากศาลยุติธรรมหรือได้รับเงินรางวัลจากส่วนราชการอื่นหรือหน่วยงานเอกชนก่อนระเบียบนี้ใช้บังคับให้ใช้ระเบียบนี้บังคับโดยอนุโลมข้อ ๒๑ บรรดาคดีที่เกิดขึ้นและคดียังไม่ถึงที่สุดก่อนวันที่ระเบียบนี้ใช้บังคับให้นำหลักเกณฑ์และวิธีการแบ่งจ่ายเงินสินบนรางวัลตามระเบียบนี้มาใช้บังคับโดยอนุโลมข้อ ๒๒ ให้เลขาธิการสำนักงานปรมาณูเพื่อสันติเป็นผู้รักษาการตามระเบียบนี้และมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้คำวินิจฉัยของเลขาธิการสำนักงานปรมาณูเพื่อสันติให้เป็นที่สุดประกาศณ วันที่ ๓๑ ตุลาคม พ.ศ. ๒๕๕๖สุพรรณแสงทองเลขาธิการสำนักงานปรมาณูเพื่อสันติปริยานุช/ผู้จัดทำ๒ ธันวาคม ๒๕๕๖อังศุมาลี/ผู้ตรวจ๒ ธันวาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๖๖ ง/หน้า ๒๐/๒๖ พฤศจิกายน ๒๕๕๖